
RAPORT DE SPECIALITATE
privind prelungirea pe o perioadă de 1 an a contractului  de închiriere nr. 690/1999, încheiat cu Societatea Profesională Notarială Sichim Ioana –Notingher Teodora,  pentru spaţiul situat în Timişoara, P-ța Țepeș Vodă nr. 1
 


[bookmark: _Hlk130547383]Prin cererea  adresa înregistrată cu numărul SC2023-007513/22.03.2023, Societatea  Profesională Notarială Sichim Ioana –Notingher Teodora solicită prelungirea contractului de închiriere nr.690/1999, având ca obiect spațiul situat în Timișoara, Piața Tepes Vodă (fosta Piata Doicești),  nr.1. 
          Contractul de închiriere  nr. 690/1999, expiră la data de 03.05.2023, iar spațiul obiect al acestui contract are suprafață de 138,40 m.p, fiind închiriat la un tarif de închiriere de 10,5 euro/lună/m.p, stabilit conform raportului de evaluare efectuat în anul 2022 și aprobat de către Consiliul Local al Municipiului Timișoara prin HCLMT nr.184/10.05.2022 .
Spațiul este situat la parterul imobilului, înscris în Cartea Funciară nr. 970, nr. top 381, în proprietatea Statului Român, în folosința Consiliului Local al Municipiului Timișoara având destinația de spațiu prestări servicii și anume desfășurare activități notariale, nefiind  identificat cu CF individual, datorită faptului că mai multe  unități locative ale imobilului s-au reapartamentat, iar imobilul constituie obiectul revendicării de către numitul  Castro Moreira Iracema, litigiile înscrise în extrasul CF 403693-C1 ( CF vechi 970), fiind la această dată  nefinalizate. 
Cererea Societății Profesionale Sichim Ioana - Notinger Teodora, de prelungire a contractului de închiriere nr. 690/1999 a fost depusă în termenul legal stabilit, chiriașul având achitate la zi obligațiile fiscale la bugetul local .
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 101300.03 şi valoarea de inventar 327.402,00 lei,fiind verificat prin următoarele adrese ale serviciilor de specialitate:
· Adresa SC2023-007513/03.04.2023 a Biroului Clădiri Terenuri; 
· Adresa  SC2023-7513/04.04.2023  a Compartimentului Administrare Fond Funciar; 
[bookmark: _Hlk132202640]Adresa  SC2023-7513/12.04.2023 a Serviciului Juridic;  
 Menționăm faptul că, prin  adresa serviciului juridic nr. SC2023-7513/12.04.2023  suntem învederați privind existența mai multor  litigii  pe rolul instanțelor judecătorești, având ca obiect revendicarea în baza Legii nr.10/2001 a imobilului, nefinalizate până în prezent, motiv pentru care am propus prelungirea contractului de închiriere nr.699/1999, pe o perioadă de un an. 
Precizăm faptul că, solicitarea  de  prelungire a contractului de închiriere a fost analizată  în ședința din 11.04.2023 a Comisiei  de  Analiză  a  Spaţiilor  cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 49/22.02.2022, iar comisia a avizat favorabil această solicitare, hotărând  prelungirea pe o perioadă de 1 an, a contractului de închiriere nr. 690/1999, încheiat cu  Societatea Profesională Sichim Ioana- Notingher Teodora, respectiv  de la data de 04.05.2023  până la data de 04.05.2024.
	Arătăm faptul că, imobilul în care se află spațiul pentru care se solicită prelungirea închirierii este obiect al unui litigiu ce vizează anularea dispoziției prin care a fost soluționată cererea de revendicare a imobilului  în baza Legii nr.10/2001. 
	Totodată menționăm faptul că, prelungirea contractului de închiriere  încheiat cu vechiul chiriaș al spațiului este în consens cu  prevederile articolului 21, aln.5 din Legea nr.10/2001, care stipulează următoarele : ,, Sub sancţiunea nulităţii absolute, până la soluţionarea procedurilor administrative şi, după caz, judiciare, generate de prezenta lege, este interzisă înstrăinarea, concesionarea, locaţia de gestiune, asocierea în participaţiune, ipotecarea, locaţiunea, precum şi orice închiriere sau subînchiriere în beneficiul unui nou chiriaş, schimbarea destinaţiei, grevarea sub orice formă a bunurilor imobile - terenuri şi/sau construcţii notificate potrivit prevederilor prezentei legi.”
	În conformitate cu art. 129 alin.(1) și (2) lit. c) din Ordonanţa de Urgenţă a Guvernului nr. 57/2019,  privind Codul administrativ;
            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având în vedere prevederile articolului 21, alin.5 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989;
	Având  în vedere cele menționate anterior  și necesitatea continuării activității de către Societatea  Profesională Notarială Sichim Ioana –Notingher Teodora în spațiul închiriat, apreciem faptul că, Proiectul de hotărâre privind prelungirea pe o perioadă de 1 an a contractului  de închiriere nr. 690/1999, încheiat cu Societatea Profesională Notarială Sichim Ioana - Notingher Teodora, pentru spaţiul situat în Timişoara, P-ța Țepeș Vodă, nr.1,  îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

